লুইস গিবসন

লুইস গিবসন (, ; জন্ম: ১ মে ১৯৯৪) হলেন একজন ব্রিটিশ ফিগার স্কেটার। তিনি আন্তর্জাতিক প্রতিযোগিতার মঞ্চে লাইলা ফিয়ারের সাথে জুটি হিসেবে ফিগার স্কেটিংয়ের আইস ডান্স বিভাগে যুক্তরাজ্যের প্রতিনিধি হিসেবে প্রতিদ্বন্দ্বিতা করে থাকেন।

২০০৬ সালে ফিগার স্কেটিংয়ে অভিষেক করা গিবসন যুক্তরাজ্যের হয়ে ২০২২ শীতকালীন অলিম্পিকে অংশগ্রহণ করেছেন।

প্রারম্ভিক জীবন
লুইস গিবসন ১৯৯৪ সালের ১লা মে তারিখে যুক্তরাজ্যের প্রেস্টুইকে জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন
গিবসন যুক্তরাজ্যের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।

তিনি লাইলা ফিয়ারের সাথে যুগলবদ্ধ হয়ে ফিগার স্কেটিংয়ের আইস ডান্স প্রতিযোগিতায় অংশগ্রহণ করেছিলেন। গিবসন সর্বমোট ১৯১.৬৪ পয়েন্ট অর্জন করে সার্বিকভাবে দশম স্থান অধিকার করেছিলেন। রিদম ডান্সে ৭৬.৪৫ পয়েন্ট স্কোর করে তারা দশম স্থান অধিকার করেছিলেন এবং ফ্রি ডান্সে ১১৫.১৯ পয়েন্ট নিয়ে এক ধাপ এগিয়ে নবম স্থানে উঠে এসেছিলেন।

তথ্যসূত্র

বহিঃসংযোগ



বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ব্রিটিশ পুরুষ আইস ডান্সার
বিষয়শ্রেণী:যুক্তরাজ্যের অলিম্পিক ফিগার স্কেটার
বিষয়শ্রেণী:২০২২ শীতকালীন অলিম্পিকের ফিগার স্কেটার